પત્રમાં જણાવેલ છે કે, સાવરકુંડલા નગરપાલિકા દ્વારા દર વર્ષ દરમિયાન દરેક માલ સામાનની ખરીદીના ભાવ બંધ કવરમાં મંગાવામાં આવે છે તે ખરેખર યોગ્‍ય નથી. આવતા દિવસોમાં દરેક માલસામાન ખરીદીનો ખર્ચ માસિક રૂપિયા પાંચ લાખથી ઉપર થતો હોય અને તે પણ ખર્ચ સરકારની મળવાપાત્ર થતી ગ્રાન્‍ટ 14માં નાણાપંચ સહિતની ગ્રાન્‍ટમાંથી આ ખર્ચ પાડવામાં આવતો હોય તેવા માલસામાન ખરીદી માટે વાર્ષિકભાવો ઓનલાઈન ટેન્‍ડરો માહિતી ખાતા દ્વારા અખબારોમાં જાહેરાત પ્રસિઘ્‍ધ કરી સરકારના હુકમ મુજબ પ્રક્રિયા કરવામાં આવે. વધુમાં જણાવે છે કે, તેમ છતાં જો ઓનલાઈન પ્રક્રિયા કરવામાં નહીં આવે અને બંધ કવરોમાં ભાવ મંગાવી વાર્ષિક ખરીદીનો વર્કઓર્ડર કોઈ જાણીતા અને માનીતાને આપી ખરીદી કરી 14માં નાણાપંચમાંથી જો બીલ ચુકવવામાં આવશે તો ચોકકસપણે નાણા ઉચાપત ગણાશે.જેથી આ તમામ પ્રક્રિયા ઓનલાઈન મંગાવવા અંતમાં માંગ કરેલ છે.